अलवर। साल 2015 हमें विपरीत हालात में नहीं टूटने का हौसला दे गया। फिर चाहे उत्तराखंड त्रासदी में 18 महीने के संघर्ष के बाद पत्नी लीला को ढूंढ लाने वाला विजेंद्र सिंह हो। या सात साल से पत्नी चंद्रकला के कोमा में होने के बावजूद पूरे समर्पण के साथ सेवा कर रहे कैलाश जैन। अपने बच्चे के अंगदान कर कल्याण ने भी जिंदगी बचाने का जज्बा सिखाया। कुछ इसी तरह के जज्बों को बयां करते किस्से हम आपको बता रहे हैं...
18 माह पहाड़ों में घूमकर खोज निकाला पत्नी को
उत्तराखंड त्रासदी में विजेंद्र सिंह की पत्नी बिछड़ गई। यहां की सरकार ने लापता लोगों को ढूंढने में हार मान ली। ऐसे समय में भीकमपुरा के विजेंद्र सिंह का समर्पण ही था, जो 18 माह तक पत्नी को पहाड़ों में ढूंढता रहा और आखिरकार पत्नी को साथ लेकर गांव लौटा। पेशे से ड्राइवर विजेंद्र 12 जून 2013 को ट्रेवल्स की बस को लेकर उत्तराखंड गया था। इस बस में कुल 30 यात्रियों में उसकी पत्नी लीला कवर भी शामिल थी। 16 जून को हुई त्रासदी में सभी एक-दूसरे से अलग हो गए। इनमें से 13 यात्री ही वापस आ सके। फरवरी 2015 को उसे लोगों से बातचीत में पता लगा कि उत्तरकाशी के गांगोली गांव में एक पागल महिला घूम रही है। वह पागल महिला कोई और नहीं उसकी पत्नी लीला थी।
सीख: विजेंद्र सिंह ने कठिन हालातों में भी उम्मीद नहीं खोई।
आगे की स्लाइड्स में पढ़ें, जब पीएम ने लंदन में कहा- इमरान में बसता है मेरा हिंदुस्तान...
hin_Deva hin_Deva hin_Deva hin_Deva hin_Deva